Wobchadne znamjo skedźbnja šoferow w Smjerdźacej nětko na to, zo maš tam wobhladniwje jězdźić a na dźěći kedźbować. Foto: Alfons Handrik
Smjerdźaca (aha/SN). Jedne lěto je so radźićel gmejny Ralbicy/Róžant Eduard Luhmann (CDU) za tonažowe wobmjezowanje a předewšěm za spěšnosć 30 km/h na statnej dróze přez Smjerdźacu zasadźał. Přičina bě, zo su wosrjedź wsy Serbske­ swójbne a kubłanske srjedźišćo LIPA a wot spočatka tohole lěta tež žło­bikowe dźěći Ralbičanskeje pěstowarnje zaměstnjene.